
[bookmark: _Hlk162365341]LĪGUMS Nr. DPPA/1-6.3/24/30
Par degvielas iegādi Krāslavas novada pašvaldības Dagdas pilsētas un pagastu apvienības vajadzībām
iepirkuma 3.daļa “Dīzeļdegvielas piegāde tvertnē (rezervuārā)”.

[bookmark: _Hlk45023006]Līgums sagatavots elektroniski un parakstīts ar drošu elektronisko parakstu, kas satur laika zīmogu. 
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
		     
Krāslavas novada pašvaldības Dagdas pilsētas un pagastu apvienība, reģistrācijas Nr.50900036651,  apvienības vadītāja p.i. Kristīnes Azinas personā, kura rīkojas pamatojoties uz apvienības nolikumu (turpmāk tekstā - Pasūtītājs), no vienas puses, un 
SIA “Neste Latvija” reģ.Nr. 40003132723, juridiskā adrese Bauskas iela 58a, Rīga, LV-1004, tās pārdošanas vadītāja Artūra Oškāja un tirdzniecības pārstāvja Mārtiņā Kauliņa personās, kuri rīkojas uz pilnvarojumu pamata, (turpmāk tekstā – Izpildītājs), no otras puses, (turpmāk tekstā katrs atsevišķi vai abi kopā Puse/-es), pamatojoties uz atklāta konkursa „Degvielas iegāde Krāslavas novada pašvaldības Dagdas pilsētas un pagastu apvienības vajadzībām” (ID Nr. DPPA 2023/20), turpmāk tekstā – Iepirkums, rezultātiem, noslēdz šādu līgumu, turpmāk tekstā – Līgums:
	
1. Līguma priekšmets

1.1. Pasūtītājs pasūta, bet Izpildītājs piegādā dīzeļdegvielu (turpmāk – Degviela) Izpildītāja uzstādītajā un Pasūtītājam lietošanā nodotajā degvielas tvertnē (rezervuārā) (turpmāk – Iekārta) atbilstoši tehniskās specifikācijas prasībām (Pielikums Nr.1), uz Pasūtītāja zemes gabala, kas atrodas: Pasta ielā 33A,  Dagdā,  Krāslavas novadā, LV-5674.
1.2. Izpildītājs, atbilstoši Pasūtītāja pieprasījumam, nodrošina Iekārtas nepārtrauktu apgādi ar Degvielu, kas atbilst tehniskās specifikācijas prasībām (Pielikums Nr.1) un finanšu piedāvājumā ietvertajām izmaksām (Pielikums Nr.2).

2. Līguma termiņš,  summa un norēķinu kārtība

2.1. Līgums tiek noslēgts uz 36 (trīsdesmit sešiem) mēnešiem. Līguma  kopēja summa  nepārsniedz EUR 309 250,00 (trīs simti deviņi tūkstoši divi simti piecdesmit euro  un 00 centi), bez pievienotās vērtības nodokļa (turpmāk – PVN).  PVN tiek aprēķināts normatīvajos aktos noteiktajā kārtībā.
2.2. [bookmark: _Hlk162507976]Izpildītājs piešķir Pasūtītājam pastāvīgu atlaidi [..] bez PVN normatīvajos aktos noteiktā apmērā, katram degvielas litram. 
2.3. Degvielas 1 (viena) litra cenu, veido degvielas 1 (viena) litra realizācijas cena Izpildītāja DUS Latvijā mīnus Līguma 2.2. punktā noteiktā atlaide.
2.4. Izpildītājs Līguma darbības laikā nav tiesīgs samazināt Līguma 2.2. punktā noteikto atlaidi degvielas iegādei.
2.5. Pasūtītāja pilnvarotā persona (Līguma 11.1.apakšpunktā) elektroniski nosūta Izpildītāja pilnvarotajai personai (Līguma 11.2. apakšpunktā) Pieprasījumu (aizpildītu Pielikuma Nr.3. veidlapu). Izpildītāja pilnvarotā persona 1 (vienas) darba dienas laikā telefoniski saskaņo un apstiprina Degvielas piegādi. Izpildītājs veic Degvielas piegādi ne vēlāk kā 2 (divu) darba dienu laikā, ja vien Pasūtītājs nav noteicis garāku piegādes termiņu.
2.6. Iekārtas piegādes un uzstādīšanas, uzturēšanas, apkopes, remonta izmaksas un citas saistītās izmaksas ir iekļautas Izpildītāja 1 litra degvielas cenā, kas ir aprēķināta saskaņā ar līguma 2.3.punktu, līdz Pasūtītāja norādītajai vietai.
2.7. Pasūtītājs par piegādāto Degvielu norēķinās ar Izpildītāju bezskaidras naudas norēķina veidā, veicot pārskaitījumu uz rēķinā norādīto bankas norēķinu kontu.
2.8. Samaksu par Degvielu Pasūtītājs veic 20 (divdesmit) dienu laikā pēc Degvielas saņemšanas, rēķina saņemšanas un attaisnojuma dokumenta parakstīšanas dienas. Rēķinā Izpildītājs norāda Līguma numuru.
2.9. Apmaksa tiek uzskatīta par notikušu ar brīdi, kad Pasūtītājs ir veicis maksājumu, pārskaitot rēķinā norādīto summu par piegādāto Degvielu uz norādīto bankas norēķinu kontu.
2.10. Pasūtītājs ir tiesīgs neapmaksāt rēķinu par piegādāto Degvielu, ja konkrētajā norēķina mēnesī ar eksperta atzinumu konstatēta nekvalitatīva vai Līguma noteikumiem neatbilstoša Degviela, līdz brīdim, kamēr Izpildītājs nav samaksājis noteiktos līgumsodus, atlīdzinājis visus Pasūtītājam radušos izdevumus un nav nomainījis piegādāto nekvalitatīvo Degvielu ar kvalitatīvu.

3. Iekārtas uzstādīšana, apkalpošana, Degvielas piegāde un kvalitāte

1. 
2. 
3. 
3.1. Izpildītājs nodrošina Iekārtas uzstādīšanu tehniskajā specifikācijā norādītajā adresē atbilstoši Latvijas Republikas normatīvo aktu prasībām, 1 (vienas) kalendāras dienas laikā no Līguma spēkā stāšanās dienas.
3.2. Iekārtas uzstādīšana ietver visu nepieciešamo dokumentu kopumu, tai skaitā, bet ne tikai tehniskā uzdevuma un tāmes dokumentu, ierīkošanas darbu izpildes grafika, izstrādāšanu un saskaņošanu ar Pasūtītāju, kā arī visu nepieciešamo saskaņojumu un atļauju saņemšanu no valsts, pašvaldības un citām kompetentām iestādēm, un komunālo pakalpojumu sniedzējiem, kuras saskaņā ar spēkā esošajiem Latvijas Republikas normatīvajiem aktiem ir nepieciešami, lai veiktu Iekārtas uzstādīšanas darbus.
3.3. Iekārtas ierīkošanas darbu veikšana un pabeigšana notiek saskaņā ar tehniskās specifikācijas prasībām, citiem dokumentiem un normatīvajiem aktiem par ierīkošanas darbu veikšanu.
3.4. Iekārta tiek nodota Pasūtītājam vienīgi turējumā un Pasūtītājs nevar iegūt īpašuma tiesības uz Iekārtu ar noilgumu.
3.5. Iekārta tiek pieņemta – nodota ar Pušu pilnvaroto personu parakstītu pieņemšanas – nodošanas aktu.
3.6. Izpildītājs veic Iekārtas apkalpošanu, kas ietver tehniskās apkopes veikšanu, bojāto Iekārtas vai to komplektējošo detaļu nomaiņu, Iekārtas nomaiņa tās nolietošanās gadījumā, visu nepieciešamo atļauju iegūšanu un nodokļu samaksu, visas citas darbības, kas nepieciešamas Iekārtas funkcionēšanai.
3.7. Iekārtas bojājumu novēršanu Izpildītājs nodrošina ne ilgāk kā 48h laikā no bojājuma pieteikuma brīža.
3.8.  Izpildītājs piegādā Degvielu Pasūtītajam ne vēlāk kā 2 (divu) darba dienu laikā no pasūtījuma saskaņošanas brīža vai Līguma pielikumā Nr.3. norādītajā termiņā un apjomā. 
3.9. Izpildītājs nodrošina Degvielas piegādi Pasūtītajam darba dienās no plkst. 8:00 līdz plkst. 16:30 vai citā Pušu pilnvaroto personu saskaņotā laikā.
3.10. Pasūtītājs Līguma darbības laikā ir tiesīgs nosūtīt vienu vai vairākas pieprasījumus Degvielas iegādei, kuru kopējā summa nepārsniedz 2.1.punktā noteikto līgumcenu.
3.11. Piegādātajai Degvielai jāatbilst spēkā esošo Latvijas nacionālo standartu, Latvijas nacionālā standarta statusā adaptēto Eiropas standartu un citu starptautisko vai reģionālo standartizācijas organizāciju standartu un citu normatīvo dokumentu prasībām.
3.12. Pasūtītāja pilnvarotās personas ir tiesīgas veikt  Degvielas kvalitātes/ atbilstības Līguma nosacījumiem pārbaudi, pieaicinot neatkarīgu ekspertu.
3.13. Ja saskaņā ar eksperta slēdzienu (atzinumu) Degvielas kvalitātes rādītāji neatbilst Līguma (t.sk. tehniskās specifikācijas) nosacījumiem, Izpildītājs pēc Pasūtītāja rakstiskas pretenzijas saņemšanas tajā noteiktā termiņā apmaksā eksperta izdevumus, par katru konstatēto neatbilstības gadījumu maksā līgumsodu EUR 500.00 (pieci simti euro, 00 centi) un 5 (piecu) kalendāro dienu laikā izved Līguma nosacījumiem neatbilstošo Degvielu no Pasūtītāja teritorijas.
3.14. Pasūtītājam ir tiesības pieprasīt, lai Izpildītājs maksā Pasūtītājam līgumsodu EUR 200,00 par katru gadījumu, ja Izpildītājs noteiktajā termiņā neizved nekvalitatīvo Degvielu no Pasūtītāja teritorijas.

4. Pušu saistības

2. 
3. 
4. 
4.1. Izpildītājs:
4.1.1. piegādā laika apstākļiem atbilstošu Degvielu atbilstoši Degvielas atbilstību standartiem saskaņā ar Līguma noteikumiem;
4.1.2. nodrošina Pasūtītāju ar Iekārtas lietošanas instrukciju valsts valodā;
4.1.3. nodrošina Iekārtas tehnisko apkalpošanu un nepārtrauktu ekspluatācijas iespējamību saskaņā ar Līguma noteikumiem;
4.1.4. sedz Pasūtītajam visus radušos zaudējumus Iekārtas nekvalitatīvas darbības vai bojājuma dēļ;
4.1.5. nekavējoties informē Pasūtītāju par apstākļiem, kas var ietekmēt Iekārtu uzstādīšanu, apkalpošanu vai Degvielas piegādi atbilstošā kvalitātē, apjomā un termiņā, vai kavē Līguma izpildi;
4.1.6. apņemas nekavējoties, bet ne vēlāk kā 5 (piecu) darba dienu laikā rakstveidā informēt Pasūtītāju, ja: 
4.1.6.1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta;
4.1.6.2. Izpildītāja saimnieciskā darbība tiek apturēta;
4.1.6.3. Izpildītājs tiek izslēgts no ar PVN apliekamo personu reģistra;
4.1.6.4. tiek mainīti Izpildītāja rekvizīti;
4.1.6.5. attiecībā uz Izpildītāju ir piemērotas sankcijas, atbilstoši “Starptautisko un Latvijas Republikas nacionālo sankciju likuma” 11.1 panta nosacījumiem.
4.1.7. nav tiesīgs nodot Līguma vai tās daļas izpildi trešajām personām.

4.2. Pasūtītājs:
4.2.1. Iekārtu ekspluatē atbilstoši normatīvo aktu prasībām un Izpildītāja iesniegtajai Iekārtas lietošanas instrukcijai;
4.2.2. Iekārtas bojājuma gadījumā apņemas nekavējoties informēt Izpildītāja pilnvaroto pārstāvi;
4.2.3. Nelietot Iekārtu, ja tiek atklāti kādi Iekārtas tehniski defekti;
4.2.4. Iekārtas uzstādīšanas adresē (vietā) nodrošina elektroenerģijas pieslēguma ierīkošanu un veikt samaksu par patērēto elektroenerģiju;
4.2.5. nav tiesības nodot Iekārtu apakšnomā trešajām personām bez iepriekšējas rakstiskas saskaņošanas ar Izpildītāju.

5. Pušu atbildība

5.1. Puses atbild viena otrai par zaudējumiem, kas otrai Pusei nodarīti viņu prettiesiskas darbības dēļ.
5.2. Ja Izpildītājs nepiegādā Pasūtītājam Degvielu Līgumā vai pasūtījumā minētajā termiņā, Pasūtītājs ir tiesīgs aprēķināt Izpildītājām līgumsodu 0,5% (nulle komats pieci procenti) apmērā no laicīgi nepiegādātās Degvielas vērtības par katru nokavēto dienu, bet kopā ne vairāk par 10% (desmit procenti) no nepiegādātās Degvielas vērtības. Līgumsoda samaksa neatbrīvo no saistību izpildes.
5.3. Ja Pasūtītājs neievēro Līgumā noteikto maksāšanas termiņu, Izpildītājs ir tiesīgs aprēķināt Pasūtītājam līgumsodu 0,5% (nulle komats pieci procenti) apmērā no laicīgi nesamaksātās summas par katru nokavēto dienu, bet kopā ne vairāk par 10% (desmit procenti) no laicīgi nesamaksātās summas. Līgumsoda samaksa neatbrīvo no saistību izpildes. 
5.4. Līgumā noteiktās Iekārtas piegādes termiņa kavēšanas gadījumā, Pasūtītājs var aprēķināt Izpildītājam līgumsodu EUR 100.00 (viens simts euro, 00 centi) par katru kavēto dienu, bet ne vairāk kā EUR 2000 (divi tūkstoši euro, 00 centi). 
5.5. Pasūtītājs ir tiesīgs ieturēt līgumsodu un zaudējumu summu no jebkura maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam. Ja Pasūtītājs neizmanto tiesības ieturēt līgumsodu un zaudējumus, Izpildītājam ir pienākums samaksāt līgumsodu un zaudējumus 10 (desmit) darba dienu laikā no attiecīgā Pasūtītāja paziņojuma nosūtīšanas dienas. 
5.6. Ja Izpildītājs kavē Degvielas piegādes, Līguma nosacījumiem neatbilstošas Degvielas nomaiņas termiņu vai Iekārtas uzstādīšanas termiņu ilgāk, kā 20 (divdesmit) dienas, Pasūtītājs ir tiesīgs vienpusēji izbeigt Līgumu, piemērojot Piegādātājam EUR 2000 (divi tūkstoši euro, 00 centi) līgumsodu. Izbeidzot Līgumam, Pasūtītājs apmaksā tikai to Degvielu, par kuru Puses ir parakstījušas attaisnojuma dokumentus.

6.	Apakšuzņēmēju nomaiņas kārtība

6.1. Līguma izpildē Izpildītāja piedāvājumā norādītā personāla un apakšuzņēmēju nomaiņa un jauna personāla vai apakšuzņēmēju piesaiste notiek saskaņā ar Publisko iepirkumu likuma 62. pantu. 
6.2. Ja speciālista vai apakšuzņēmēja maiņa nepieciešama iepriekš neparedzamu apstākļu dēļ, tam par to nekavējoties, t.i., vismaz 1 (vienas) darba dienas laikā, jāpaziņo Pasūtītājam un ne vēlāk kā 3 (trīs) darba dienu laikā, jāiesniedz maiņas pieteikums. Līdz speciālista vai apakšuzņēmēja maiņas jautājuma saskaņošanai, Izpildītāja pienākums ir nodrošināt Līguma izpildi pilnā apmērā, nodrošinot promesošā speciālista aizvietošanu ar tādu darbinieku, kuram ir tiesības veikt attiecīgos pakalpojumus.
6.3. Līguma izpildē iesaistītā personāla un/vai apakšuzņēmēju nomaiņu veikt ievērojot šādu kārtību:
6.3.1. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē;
6.3.2. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu;
6.3.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
6.3.3.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
6.3.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likumā minētajiem pretendentu izslēgšanas gadījumiem (kur attiecināms);
6.3.3.3. Izpildītāja apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
6.3.3.4. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz  10 000 EUR no kopējās Līguma vērtības (apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63. panta trešajā daļā noteiktajā kārtībā), atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem.
6.3.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  noteikumus.
6.3.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta un šī Līguma noteikumiem. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz otras puses norādīto adresi. 
6.3.6. Izpildītājs nav tiesīgs pieprasīt segt papildus izmaksas, kuras rodas vai kuras ir saistītas ar jebkura darbinieka atlaišanu vai nomaiņu.

7. Nepārvarama vara

7.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvarams varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
7.2. Par nepārvaramas varas apstākļiem atzīst notikumu, kas atbilst visām šīm pazīmēm:
7.2.1. no kā nav iespējams izvairīties, un kura sekas nav iespējams pārvarēt;
7.2.2. kuru Līguma slēgšanas brīdī nebija iespējams paredzēt;
7.2.3. kas nav radies Puses vai tās kontrolē esošas personas kļūdas vai rīcības dēļ;
7.2.4. kas padara saistību izpildi ne tikai apgrūtinošu, bet arī neiespējamu.
7.3. Puse, kurai iestājas Līguma 7.2.punktā minētie apstākļi, par šādu apstākļu iestāšanos 10 (desmit) darba dienu laikā rakstveidā paziņo otrai Pusei. Ja kāda no Pusēm pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
7.4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai elektroniskā pasta palīdzību Līguma 7.3.punktā minētajā termiņā.
7.5. Nepārvaramas varas apstākļu pierādīšanas pienākums ir Pusei, kura uz tiem atsaucas.
7.6. Ja nepārvaramas varas apstākļu dēļ Līgums nav izpildāms ilgāk par vienu mēnesi, tad katrai Pusei ir tiesības vienpusēji atteikties no tālākas līgumsaistību izpildes.

8. Personas datu apstrādes nosacījumi

8.1. Līguma  ietvaros  Izpildītājs un Pasūtītājs  ir  uzskatāmi  par  personas  datu  apstrādes pārziņiem  un Pakalpojumu sniegšanas laikā iegūto personas datu apstrādi veic saskaņā ar 2016. gada 27.aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) noteikto. 
8.2.  Pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), Pasūtītājs personas datus apstrādās, lai nodrošinātu Līguma izpildi. Pasūtītājs personu datus nepieciešamības gadījumā publiskos atbilstoši Līgumā vai normatīvajos aktos noteiktajam. 
8.3.  Puses apliecina, ka Līgumā norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, uz Līguma darbības termiņu un tikai saskaņā ar spēkā esošo tiesību aktu prasībām). 
8.4.  Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti. 
8.5. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu. 
8.6.  Izpildītājs neizmanto tam uzticētos personas datus savām vajadzībām vai citiem ar Līgumu minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.   
8.7.  Pēc datu apstrādes pabeigšanas Līguma izbeigšanas gadījumā vai Līguma darbības termiņa beigās, Piegādātājs pēc Pasūtītāja norādījuma dzēš (iznīcina) vai nodod atpakaļ no Pasūtītāja saņemtos visus fizisko personas personu datus un to kopijas (vai arī dzēš (iznīcina) kopijas), ja vien Eiropas Savienības vai Latvijas normatīvajos aktos nav paredzēta personas datu glabāšana.


5. 
6. 
7. 
8. 
9. Līguma grozīšana un izbeigšana

9.1. Līgumu var grozīt tikai ar Pušu rakstisku vienošanos, saskaņā ar Publisko iepirkumu likuma 61.pantā noteikto. Līguma grozījumi pievienojami Līgumam, un tie kļūst par Līguma neatņemamu sastāvdaļu.
9.2. Būtiski Līguma grozījumi pieļaujami, iestājoties apstākļiem, kas atbilst jebkuriem no Publisko iepirkumu likuma 61.panta trešajā daļā minētajiem priekšnoteikumiem. Izmaiņas pakalpojumu apjomos vai papildu pakalpojumu var veikt, ja ir attiecināms kāds no turpmāk norādītajiem gadījumiem:
9.2.1. konstatēta nepieciešamība veikt tādu pakalpojumu vai darbu, kas sākotnēji netika iekļauti Tehniskajā specifikācijā, jo to nepieciešamību nebija iespējams paredzēt;
9.2.2. konstatēta nepieciešamība sniegt pakalpojumu vai veikt tādus darbus, kas izriet no Pasūtītāja prasību izmaiņām un/vai jaunām prasībām;
9.2.3. pakalpojuma nepārtrauktības nodrošināšanai vai citu objektīvu apstākļu dēļ, Puses, savstarpēji vienojoties, ir tiesīgas pagarināt Līguma darbības termiņu.
9.2.4. ja Izpildītāju aizstāj ar citu piegādātāju atbilstoši komerctiesību jomas normatīvajiem aktiem par komersantu reorganizāciju un uzņēmuma pāreju.
9.3. Pasūtītājs ir tiesīgs veikt izmaiņas darbu daudzumos Līguma darbības laikā, lai Līguma ietvaros veiktu darbus, kas nav minēti sākotnējā dokumentācijā, bet ir uzskatāmi par nepieciešamiem, lai sasniegtu paredzēto galarezultātu un lai nodrošinātu pakalpojuma izpildi.
9.4. Visi grozījumi Līgumā ir spēkā tikai pēc rakstiskas papildu vienošanās noslēgšanas starp Pusēm, ja Līgumā nav noteikts citādi.
9.5. Pusēm ir pienākums paziņot otrai Pusei par iespējamajām izmaiņām vai apstākļiem, kuri varētu ietekmēt Pakalpojumu kvalitāti, Līguma summu vai Pakalpojumu sniegšanas laiku.
9.6. Pusēm nekavējoties jāinformē vienai otru, ja konstatē, ka:
9.6.1. starp Līguma dokumentos sniegtajiem datiem ir pretrunas;
9.6.2. Līguma dokumentos dotie dati atšķiras no reālajiem apstākļiem;
9.6.3. Līguma izpildei nozīmīgi apstākļi ir izmainījušies vai radušies jauni;
9.7. notikušas izmaiņas Latvijas Republikas normatīvajos aktos, kas ietekmē Līguma izpildi.
9.8. Līgumu var izbeigt pirms termiņa, Pusēm par to savstarpēji rakstiski vienojoties.
9.10. Pasūtītājam ir tiesības vienpusēji izbeigt Līgumu pirms termiņa, iesniedzot Izpildītājam rakstisku paziņojumu 2 (divus) mēnešus iepriekš. Šajā gadījumā Pasūtītājs ir atbrīvots no jebkādām izmaksām, līgumsodiem vai sankcijām.
9.11. Izpildītājam ir tiesības vienpusēji izbeigt Līgumu pirms termiņa, iesniedzot Pasūtītājam rakstisku paziņojumu, ja Pasūtītājs pēc Izpildītāja rakstveida brīdinājuma nosūtīšanas vairāk nekā 30 (trīsdesmit) dienas nav veicis rēķina apmaksu.
9.12. Ja Līguma 7. nodaļā minētie apstākļi turpinās ilgāk par 1 (vienu) mēnesi, jebkurai Pusei ir tiesības vienpusēji izbeigt Līgumu.
9.13. Līguma pirmstermiņa izbeigšana notiek saskaņā ar Publisko iepirkumu likuma 64.pantā noteikto kārtību.
9.14. Atbilstoši Starptautisko un Latvijas Republikas nacionālo sankciju likuma 11.1 panta trešajā daļā noteiktajam, Pasūtītājam ir tiesības, rakstveidā paziņojot Izpildītājam, vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.  Strīdu atrisināšana

10.1. Jebkuras nesaskaņas, domstarpības vai strīdus Puses risina savstarpēju pārrunu ceļā. 
10.2. Ja Puses 30 (trīsdesmit) kalendāro dienu laikā nevar vienoties, strīdu risina tiesā saskaņā ar Latvijas Republikas normatīvajiem aktiem.

11. Citi noteikumi

11.1. Pasūtītāja pilnvarota persona ir apvienības vadītājs [..]; Pasūtītāja pilnvarotais pārstāvis risina ar Līguma izpildi saistītos jautājumus.
11.2. Izpildītāja pilnvarota persona ir tirdzniecības pārstāvis [..]; Izpildītāja pilnvarotais pārstāvis risina ar Līguma izpildi saistītos jautājumus. 
11.3. Līgumu var grozīt, ciktāl to pieļauj publisko iepirkumu regulējošie normatīvie akti, Pusēm par to savstarpēji vienojoties. Jebkuri Līguma grozījumi ir noformējami rakstveidā un stājas spēkā, kad tos ir parakstījušas abas Puses. Tie pievienojami Līgumam kā tā pielikumi un kļūst par Līguma neatņemamu sastāvdaļu. 
11.4. Līguma oriģināls ir elektroniskā formātā, abpusēji parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai Pusei ir pieejams abpusēji parakstīts Līgums elektroniskā formātā.
11.5. Līguma pielikumi:
11.5.1. Tehniska specifikācija – tehniskais piedāvājums – Pielikums Nr.1.;
11.5.2. Finanšu piedāvājums – Pielikums Nr.2.;
11.5.3. Pieprasījuma veidlapa – Pielikums Nr.3.

12. Pušu rekvizīti

